חוק לתיקון פקודת מס הכנסה (תיקון מס' 261), התשפ"ב-2022
הצעת חוק ממשלתית, הכנסת ה-24
פורסם: ספר החוקים, חוברת 2993, עמ' 996, 2022-07-05T00:00:00+03:00
מטרת החוק לעדכן את חובות התיעוד והדיווח שחלות על נישומים המשתייכים לקבוצה רב-לאומית-קבוצה המורכבת משתי ישויות או יותר שאחת מהן תושבת חוץ ושמתקיימים ביניהן יחסים מיוחדים - בהתאם לאסדרה הבינלאומית שחלה בנושא. החוק מסמיך את שר האוצר לקבוע הוראות לעניין רישום ותיעוד של ישות המשתייכת לקבוצה רב לאומית. החוק מחיל את חובות הדיווח ביחס לדוחות שיש להגישם לגבי שנת המס 2022 ואילך אולם ישות רשאית להגיש דיווח לפי החוק גם לגבי שנת המס 2021. החוק חוקק על רקע העלייה ביכולתן של קבוצות רב לאומיות לנצל שיעורי מס במדינות שונות, כדי לקבוע מחירי עסקאות ותנאיהן באופן שישולם המס המינימלי, ועל רקע ההסדרה הבין-לאומית הקובעת כללי תיעוד ודיווח.